ועדת הכלכלה, כנסת 25, פרוטוקול מספר 263, 2024-01-15 00:00

דוד ביטן: בוקר טוב, אני מתכבד לפתוח את ישיבת ועדת הכלכלה

דוד ביטן:  על סדר-היום: המשך דיון - הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד-2023

דוד ביטן:      ראיתי שהתחילו לשלוח הודעות, חלק מהבנקים

דוד ביטן:  לא כולם

דוד ביטן:  מה קורה עם זה? אני מבין שאינכם צריכים כבר את החוק הזה אם התחלתם לשלוח הודעות

דוד ביטן:  מה קורה?     

טיבי רבינביץ: קודם כל, נכון

טיבי רבינביץ:  כפי שאמרתי, אין לי הרבה מה להוסיף לעומת הישיבה הקודמת

טיבי רבינביץ:  כל מה שאמרתי אז – נכון

טיבי רבינביץ:  אנו עושים כל מאמץ כדי לעמוד בהוראות החוק

טיבי רבינביץ:  הבנקים עושים את מרב המאמצים, ואתה רואה את התוצאות

דוד ביטן: מה ששלחו הודעות, זה הודעות חלקיות או הודעות לפי החוק?     

טיבי רבינביץ: מה ששולחים - לפי החוק, למיטב ידיעתי

דוד ביטן: איזה בנקים כבר שולחים ואילו עדיין לא? בנק הפועלים הבנתי שלא שולח

טיבי רבינביץ: לא בדקתי לעומק כי הישיבה נוספה ברגע האחרון

טיבי רבינביץ:  אבל למיטב ידיעתי, הבנקים שלחו

דוד ביטן: לא כולם

טיבי רבינביץ: לכן אני רוצה לסייג עצמי כדי לדעת שאני נותן בדיוק את התמונה שאני מבין אותה

טיבי רבינביץ:  למיטב הבנתי, הבנקים שלחו – לא יכול לומר שכולם שלחו הכול, אבל הם שלחו

דוד ביטן: זה רק לגבי עמלות

דוד ביטן:  לא יותר מזה עכשיו

טיבי רבינביץ: יש מצב שבנק בחר לא לשלוח את כל ההודעות ביום אחד כדי לא לייצר עומס, ולכן הוא חילק את ההודעות שנשלחו ללקוחות לכמה פולסים

טיבי רבינביץ:  לכן אני זהיר ולא רוצה לומר לך שבמאה אחוז אני יודע בוודאות שמאה אחוז נשלח, כי אני לא יודע

דוד ביטן: אתה לא יודע איזה בנקים שלחו

ינון אזולאי: אתה אומר ששלחו בכמה פולסים אז זה בנק אחד ששלח ללקוחות שלו או כל הבנקים?     

דוד ביטן: לא כל הבנקים שלחו

דוד ביטן:  נמצאת אתנו סגנית המפקח על הבנקים

דוד ביטן:  בבקשה

דוד ביטן:  יש לך מה לחדש לנו? אתם יודעים אילו בנקים עומדים בחוק ואילו לא?     

עודד פורר: לא

שלום דנינו: לא פיקחתם על היישום

עודד פורר: לא

שלום דנינו: ויש לכם כוונה לפקח על היישום?     

עודד פורר: אנו עקרונית מפקחים על יישום כל החוקים וכל ההוראות שלנו

שלום דנינו: אבל אנו דנים כעת רק בחוק הזה ושואלים ספציפית, רק לראות שהסטארטר של החוק מתחיל כהלכה, ואם יש פגמים, לומר – זה או זה חסר

שלום דנינו:  זה אחרי שאני מצטער שלא נענינו לבנקים

דוד ביטן: נעצור את הישיבה הזאת

דוד ביטן:  ב-13:30 התבטלה לנו ישיבה

דוד ביטן:  ב-13:30 נחדש את הדיון

דוד ביטן:  תיתנו לנו תשובות, אילו בנקים עומדים בחוק ואילו לא

דוד ביטן:  תעשו את הבירורים שלכם

דוד ביטן:  וגם אלה שלא עומדים, תגידו לי אם עומדים באופן מלא או באופן חלקי

דוד ביטן:  עד 13:30 תיתנו לנו תשובות

דוד ביטן:  זה דבר חשוב

דוד ביטן:  אני לא מבין איך אתם לא יודעים

דוד ביטן:  אני יודע כי אנשים – לא אני – אנשים שלחו לי

דוד ביטן:  גם אתה קיבלת

דוד ביטן:  יש תוכנה ששולחת רק לח"כים

דוד ביטן:  אני התחייבתי במליאה, שרק בהסכמה, של חברי הכנסת – לא שלכם

דוד ביטן:  ההצעה שלי, אני רוצה ללכת באופן חלקי לטובת הבנקים במובן הזה שניתן לכם ארכה של חודש וחצי במקום שלושה חודשים, החל – מתי החוק הזה מתחיל? ב-1

דוד ביטן: 1?      

אליהו ברוכי: ב-1

אליהו ברוכי: 1 היו אמורים לשלוח הודעות כמה עמלות נגבו בדצמבר 23'?     

דוד ביטן: חלק שלחו

דוד ביטן:  אני רוצה לעשות - חודש וחצי, והפעם, בניגוד לעבר, אם לא תעמדו בחוק, בעוד חודש וחצי, תקבלו קנסות משמעותיים על כל יום איחור

דוד ביטן:  אנחנו רוצים להעביר מסר שאם אנחנו מחליטים – כמו בית משפט

דוד ביטן:  שמעתם על המילה בזיון בית משפט? אז יש פה בזיון הכנסת, אני קורא לזה

דוד ביטן:  על כל יום איחור מעבר לחודש וחצי – ניתן לכם את הצ'אנס לסיים את העניין של התחנות, תשקיעו כספים, תביאו עובדים, קחו חברות שיעזרו לכם

דוד ביטן:  זו ההצעה של חברי הכנסת

שלום דנינו: מה התאריך הקובע? מתי זה עוד חודש וחצי? מהיום או מ-1

שלום דנינו: 1?     

דוד ביטן: נעשה את זה אחורה כדי שלא יוכלו להגיש

דוד ביטן:  חברי הכנסת נקבע כמה קנסות

דוד ביטן:  עיצומים כספיים

דוד ביטן:   לא מותנה

דוד ביטן:  עיצום כספי לא שהמפקח יחליט אם כן או לא אלא יהיה עיצום קבוע בחוק

דוד ביטן:  לא בשיקול דעת

דוד ביטן:  כל יום איחור שיקול הדעת יכול להיות רק אם זה משהו חלקי

דוד ביטן:  זו ההצעה שלי לחברי הכנסת וגם לבנקים בעניין הזה

דוד ביטן:  גם למפקח על הבנקים

דוד ביטן:  אני חושב שהצעה כזאת – אתם צריכים לשקול אותה בצורה רצינית

דוד ביטן:  ואז זה מעביר מסר מבחינתנו גם ציבורי וגם כלפי הבנקים, שהם לא יכולים לעשות מה שרוצים

דוד ביטן:  יש חוק – אתם צריכים להתארגן לחוק הזה

דוד ביטן:  הייתה מלחמה – על זה אני נותן לכם חודש וחצי

דוד ביטן:  לא שלושה חודשים

דוד ביטן:  מעבר לזה יהיו קנסות

טיבי רבינביץ: כיוון שאנו יודעים עד כמה היה חשוב לך להגיע להסכמה- -      

דוד ביטן: לא, אין לי הסכמה

דוד ביטן:  שכנעתי את יש עתיד בעניין הזה

דוד ביטן:  שכנעתי את מאיר כהן

דוד ביטן:  אמר שמקובל עליו

דוד ביטן:  אתה בינתיים קיבלת ממנו – הוא כתב לי שהוא העביר לך – למה הם לא עמדו?     

טיבי רבינביץ: גם לבקשתו של חבר הכנסת טופורובסקי גם קיימנו שיחה

טיבי רבינביץ:  מה שהתבקשנו

דוד ביטן: לא דיברת איתם?     

בועז טופורובסקי: ודאי דיברתי

בועז טופורובסקי:  הם אמרו שטכנולוגית אפשר לעמוד בזה, אבל לא כמו שהיו רוצים

דוד ביטן: מה זה אומר?     

בועז טופורובסקי: לא יודע

בועז טופורובסקי:  כי סמ"סים נשלחו

דוד ביטן: לדעתי נשלחו באופן חלקי

ינון אזולאי: תשמע מה כתוב: שלום יצחק, בנק מרכנתיל שולח סמ"ס – סיכמנו עבורך את סך העמלות שנגבו בחודש הקודם

ינון אזולאי:  באפשרותך לצפות בסיכום בתיבת ההודעות שלך באפליקציה או באתר

ינון אזולאי:  אם אינך מנוי על הערוצים הדיגיטליים שלנו, הסיכום שלך יישלח אליך בדואר – לא יודעים מתי יישלח, זה עוד עניין – לתשומת ליבך, סכום העמלות- - - כולל הלוואות לדיור

ינון אזולאי:  תמיד לשירותך, מרכנתיל

ינון אזולאי:       עם כל הכבוד, שלחתם סמ"ס – תשלחו את השורה הזאת, מה העמלות

ינון אזולאי:  שולחים אותך לדיגיטלי

דוד ביטן: שלחו את זה רק כדי לא להפר את החוק

ינון אזולאי: זו לא כוונת המחוקק

ינון אזולאי:  מקובל עליכם כזה סמ"ס?     

שלום דנינו: השאלה המקדימה, בנק ישראל - האם הנוסח מוגדר בחוק? איך זה צריך להופיע?     

דוד ביטן: אין נוסח מוגדר

דוד ביטן:  יש הנחיות

ורד קירו זילברמן: היום בחוק כבר יש עיצומים כספיים וגם הוספנו בחוק ההסדרים על דברים מסוימים שקיימים

ינון אזולאי: השאלה אם נוסח ההודעה כפי שהקראתי אותה כרגע- -     

דוד ביטן: למה אמרתי חלקי – כי הם לא נתנו

דוד ביטן:  ראיתי את הנוסח ששלח לי ברוכי

דוד ביטן:  הנוסח הזה לא אומר דבר

דוד ביטן:  ברור

דוד ביטן:  שלחו את זה רק כדי שלא יאמרו שלא שלחו

דוד ביטן:  היא אמרה שלא בדקה

דוד ביטן:  יש לכם עד 13:30

שלום דנינו: אם אתה מאריך בחודש וחצי, זה מייתר את הדיון ב-13:30

דוד ביטן: קודם כל שיגידו לי מה המצב

דוד ביטן:  אני רוצה לדעת איזה בנקים יכולים לעמוד, איזה בנקים לא

דוד ביטן:  אין לנו נתונים

דוד ביטן:  אם פה מדובר על בנק אחד שלא עשה – בעיה שלו

דוד ביטן:  אבל אם מדובר בחבילה של בנקים- -      

טיבי רבינביץ: שוב, לדעתי לא צריך ב-13:30- - -     

דוד ביטן: מה הבעיה להביא אותם? כולם עובדים בירושלים

טיבי רבינביץ: לא כולם

דוד ביטן: אז תשתה אצלי קפה

דוד ביטן:  במזנון

דוד ביטן:  רוצים חצי שעה? אין לי בעיה

דוד ביטן:  יכול לתת לכם חצי שעה

טיבי רבינביץ: לדעתי לא צריך

דוד ביטן: אתה לא נתת לי תשובות

דוד ביטן:  אל תגיד לי שלא צריך

דוד ביטן:  אני אומר משהו לא נכון?     

שלום דנינו: אני חושב שאפשר לבקש שנעשה דיון מסודר

דוד ביטן: לא, זה הדיון

דוד ביטן:  אין לי זמן

שלום דנינו: לא, שבוע אחרי

טיבי רבינביץ: אדוני, לדעתי התשובה די ברורה

טיבי רבינביץ:  הבנקים שולחים את ההודעות ללקוחות

ינון אזולאי: אין בעיה

ינון אזולאי:  אז לא צריך את החוק

טיבי רבינביץ: אני לא יכול לומר לך כל אחד איזה נוסח, חבר הכנסת ברוכי

דוד ביטן: לא כל הבנקים שולחים, וגם יש הפרה עד התאריך הזה

ינון אזולאי: אם הוא אומר שהבנקים שולחים כבר, לא צריך

ינון אזולאי:  אפשר לתת להם רק את השבועיים האלה

דוד ביטן: המפקח על הבנקים, תחשבי על זה

דוד ביטן:  אתם רוצים חצי שעה או ב-13:30? מה אתם מעדיפים?     

טיבי רבינביץ: חצי שעה

דוד ביטן: הקנס שאנו מדברים עליו הוא 10 מיליון שקל ליום לכל בנק

דוד ביטן:      הישיבה מופסקת

דוד ביטן: אני מחדש את הישיבה

דוד ביטן:  בדקתם איזה בנקים עומדים ואילו בנקים לא עומדים? גם נוסח ההודעה זה לא נוסח

טיבי רבינביץ: אדוני היושב-ראש, אני שב ואומר מה שאמרתי גם לפני שבועיים

דוד ביטן: אבל אתה לא נותן לנו תשובות

דוד ביטן:  עזוב

דוד ביטן:  בעצם אני לא צריך לבוא אליך בטענות אלא לבנק ישראל

דוד ביטן:  הם צריכים לדעת מי עומד ומי לא עומד

דוד ביטן:  לא אתם

דוד ביטן:  אזולאי, תקשיבו, רבותיי, היועצת המשפטית שלי כמעט קיבלה התקף לב כשאמרתי 10 מיליון, אבל זה המצב: אני לא רוצה ללכת לרב

דוד ביטן:  אנחנו רוצים שתעמדו בחוק הזה

דוד ביטן:  אנו לא סתם מחוקקים חוקים

דוד ביטן:  תבינו, גם בנק ישראל

דוד ביטן:  זה שהייתה מלחמה – בסדר, אבל הם יכלו לטפל בחוק הזה באמצעות גופים חיצוניים

דוד ביטן:  לא רק באמצעות עובדים

דוד ביטן:  אבל אני לא נכנס לזה כרגע

דוד ביטן:  אתם לא יודעים מי עומד, מי לא עומד

דוד ביטן:  הנוסח – לא זה הנוסח שהתכוונו אליו

דוד ביטן:  בנק ישראל עוד לא הוציא הנחיות משום מה – לא יודע למה - על העניין הזה

דוד ביטן:  אחרי שהיועצת המשפטית קיבלה התקף לב - זאת ההצעה שלנו הסופית

דוד ביטן:  לא נקבל שום החלטה כרגע

דוד ביטן:  עד סוף חודש ינואר יש לכם זמן לקיים את החוק הזה

דוד ביטן:  אם עד סוף ינואר אתם עמדתם במשימה – אנחנו נחוקק חוק רטרואקטיבי ל-1 בחודש

דוד ביטן:  אם לא עמדתם, זה החוק שאני מציע – 10 מיליון שקל ליום קנס, לא נתון לשיקול דעת המפקח על הבנקים

דוד ביטן:  לא שום דבר

דוד ביטן:  אז תעמדו בדבר הזה

דוד ביטן:  יש לכם מעכשיו שבועיים לעשות כל מה שאתם צריכים כדי לעמוד בחוק

דוד ביטן:  חודש מ-1

דוד ביטן: 1

דוד ביטן:  יש להם שבועיים

דוד ביטן:  עד סוף ינואר אם יעמדו בחוק - אחוקק להם רטרואקטיבית בלי בעיה כדי שלא יהיו לכם בעיות לא בתביעות ייצוגיות וכו'

דוד ביטן:  זה הכול

דוד ביטן:  זאת ההצעה שלנו

דוד ביטן:  שבועיים לא נחוקק שום דבר

שלום דנינו: אי אפשר חודש מהיום? שיהיה טיפה אוויר

שלום דנינו:  שבאמת יתארגנו, שיעשו את זה כמו שצריך

ינון אזולאי: הוא נתן להם ארכה אוטומטית לעוד שבועיים

דוד ביטן: חלק כן הצליחו לעמוד

שלום דנינו: אז לא כולם, וזו רפורמה כל כך חשובה

דוד ביטן: אבל הם לא עומדים בה

ינון אזולאי: חבר הכנסת דנינו, אפילו נתונים שביקשנו מהם - תביאו נתונים איזה בנקים

ינון אזולאי:  אנו כחברי כנסת רוצים לשמוע

דוד ביטן: גם אין להם נתונים

דוד ביטן:  ביקשתי מהמפקח על הבנקים שיוציא הנחיות

דוד ביטן:  לא יכול להיות שאין הנחיות

דוד ביטן:  זה גם קשור למלחמה

דוד ביטן:  תוציאו הנחיות לבנקים

דוד ביטן:  מה זה? מי מוסמך לתת קנסות לבנקים אם הם לא עומדים בחוק? המפקח על הבנקים

דוד ביטן:  לא יכול להיות שנחוקק חוקים סתם, ואף אחד לא מיישם אותם

דוד ביטן:  זה לא הגיוני

דוד ביטן:  בבקשה

עודד פורר: הדיון הזה הוא בעינינו קצת מוזר

עודד פורר:  אל"ף לפי החוק אנו לא צריכים להוציא הנחיות לבנקים

עודד פורר:  החוק הוא הנחיה ברורה

ינון אזולאי: טופס 420, זה לא קשור?     

חן פליישר: 420 כבר בתוקף

חן פליישר:  החוק יכול לפעול גם ללא שנוציא הנחיות

חן פליישר:  כבר יש בו ההסדר, ויחד עם ההוראה הקיימת שלנו, הנושא מוסדר

שלום דנינו: מה זה טופס 420?     

חן פליישר: זה חקיקת משנה

דוד ביטן: שמעתם את חבר הכנסת אזולאי לגבי נוסח ההודעה

דוד ביטן:  זה דבר שאתם לא מוציאים הנחיה, איך צריך להיראות?     

חן פליישר: אמרתי גם בהפסקה – אני חושבת שאנו לא צריכים לכתוב את הנוסח המדויק

חן פליישר:  אני חושבת שהחוק כשלעצמו כמובן דורש שהסכום יופיע בסמ"ס

דוד ביטן: אבל לא מופיע

חן פליישר: אני כן חושבת שחשוב גם לפרוטוקול, גם דיברנו על זה בהפסקה, להיזכר מה קרה

ינון אזולאי: אף אחד לא שוכח

חן פליישר: אומר מנקודת המבט שלנו את ההתגלגלות של החוק המסוים הזה

חן פליישר:  כמובן שאנו מסכימים שחוקים חייבים לקיים, מעצם קיומם כחוק - לא צריך אותנו בשביל זה

חן פליישר:  זה ברור

דוד ביטן: תשימו לב מה קורה

דוד ביטן:  אם אתם לא צריכים הנחיות, לא צריך

דוד ביטן:  איך ייתכן שאתם לא יודעים מה המצב בכל בנק ובנק לגבי החוק? אז מי צריך לדעת את זה? אני?     

חן פליישר: אני שומעת מה אתם אומרים ומקבלת את הבקשה למידע, אך אומר משהו עקרוני

חן פליישר:  החוק נועד, כש-7

חן פליישר: 10 אירע הייתה פה הסטה של תשומת לב ומשאבים לחלוטין לכיוונים האלה

חן פליישר:  המסרים שאנו וכולם העבירו למערכת הבנקאית מהיום הראשון, להסיט הכול לשם

דוד ביטן: לכן אני לא עושה בעיות

חן פליישר: גם המסרים שהממשלה העבירה כשהניחה את הצעת החוק- - -     

דוד ביטן: לכן אני לא עושה ומוכן לתת להם רטרואקטיבי

דוד ביטן:  יש לי ויכוח עם חברי הכנסת בעניין, בסדר

דוד ביטן:  אני לא אעשה להם בעיות

דוד ביטן:  טיבי, אתם מסוגלים עד סוף ינואר לעמוד בחוק הזה או לא? משחררים ממילואים עכשיו

דוד ביטן:  תשקיעו כסף ותגמרו את העניין הזה

טיבי רבינביץ: אנו עושים מאמצים

דוד ביטן: אל תעשה לי מאמצים

דוד ביטן:  אתה צריך עד סוף ינואר לסיים את החוק

דוד ביטן:  תודיע למנכ"לים של הבנקים שחברי הכנסת לא מוותרים, תשתדלו קצת בעניין הזה

דוד ביטן:  תשקיעו משאבים, תגמרו את זה

דוד ביטן:  עזוב קנסות

דוד ביטן:  אם לא תעמדו בזה – לאור בקשת דנינו, ניתן לכם עוד שבוע, עד 7

דוד ביטן: 2

דוד ביטן:  זה העניין

דוד ביטן:  אבל לא יותר מזה

דוד ביטן:  תעמדו בזה – נגמר הסיפור

דוד ביטן:  לא תעמדו – אני חוזר לעניין

דוד ביטן:  יכול להוריד שאוריד קצת מ-10 מיליון ל-12 מיליון

טיבי רבינביץ: מציע לך לא לפסול על הסף את הסקילה

דוד ביטן: ברגע שעמדתם תקבלו רטרואקטיבית, לא תפרו את החוק הזה ולא תעמדו בסיכונים

דוד ביטן:  אני אצא מזה שעמדתם בזה, וכבר שולחים את ההודעות והכול בסדר

דוד ביטן:  קיבלת את החודש וחצי בלי לרצות, טיבי, עד 7

דוד ביטן: 2

דוד ביטן:  בזכות חבר הכנסת דנינו

דוד ביטן:  הוא אדם שלא צריך אשראי, ובכל זאת מתעקש לעזור לבנקים

אליהו ברוכי: שאלה לבנק ישראל: בטופס 420 יצא הנחיות לבנקים, מה משמעות ההודעות?     

חן פליישר: הוראה 420 מדברת על אופן משלוח ההודעות - לא על הטקסט

חן פליישר:  המידע המהותי שצריך להיכלל בסמ"סים כבר כתוב בחוק עצמו

חן פליישר:  אין צורך כי החוק אומר מה שצריך לשלוח

חן פליישר:  אין צורך בעוד הבהרה

אליהו ברוכי: בדקתם שאין פרשנויות שונות בין הבנקים?     

חן פליישר: אין פה

חן פליישר:  צריך לכתוב את הסכום של כמה הלקוח שילם

שלום דנינו: לכתוב בסמ"ס

שלום דנינו:  לא להפנות לאתר

שלום דנינו:  טיבי, זה ברור?     

דוד ביטן: אל תפנו לאתר

דוד ביטן:  בהודעה אתם צריכים לשלוח את הסכום, גם את העמלות ולא להפנות לאף אחד

דוד ביטן:  הבנתי שהייתה לכם בעיה אז עשיתם תרגיל

שלום דנינו: טיבי, זה חשוב

שלום דנינו:  בבקשה

שלום דנינו:  אם כבר עושים

דוד ביטן: כל הבנקים

דוד ביטן:  בנק שלא יעמוד בזה נדאג לו לקנסות

דוד ביטן:  שלא תגיד שלא אמרתי לך

דוד ביטן:  אולי לא 10 מיליון אבל יהיה קנס רציני

דוד ביטן:      תודה רבה, הישיבה נעולה